4. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. ΙΕ/7503 της 16/23 Ιουν. 1987 (ΦΕΚ Β' 316) Διαδικασίες, προϋποθέσεις και όροι ένταξης επενδύσεων στα Μεσογειακά Ολοκληρωμένα Προγράμματα (ΜΟΠ) Έχοντας υπόψη: 1.Τον κανονισμό της ΕΟΚ 2088/1985. 2.Τον κανονισμό της ΕΟΚ 1787/1984. 3.Το Νόμ. 1262/82 "Για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας και τροποποίηση συναφών διατάξεων", όπως ισχύει. 4.Το Νόμ. 1682/87 και ειδικότερα το άρθρ. 2 αυτού. 5.Το άρθρ. 23 του Νόμ. 1558/1985 (ΦΕΚ Α 137/26.7.85) "Κυβέρνηση και Κυβερνητικά Όργανα". 6.Την απόφαση ΔΙΟΝΟΣΕ 207/13.2.87 (ΦΕΚ 81/τ/Β'/13.2.1987) του Πρωθυπουργού και του Υπουργού Εθν. Οικονομίας "Ανάθεση αρμοδιοτήτων στον Υφυπουργό Εθν. Οικονομίας". 7.Την απόφαση ΙΕ/5531/13.5.1987 "περί καθορισμού Στοιχείων Αξιολόγησης Επενδύσεων Πρωτογενή Τομέα Παραγωγής, Κριτηρίων και Τρόπου Προσδιορισμού Επιχορήγησης Νόμ. 1262/82". 8.Την απόφαση ΙΕ/5532/13.5.87 "Περί καθορισμού Στοιχείων Αξιολόγησης Επενδύσεων Δευτερογενή Τομέα, Παραγωγής, Κριτηρίων και Τρόπου Προσδιορισμού Επιχορήγησης του Νόμ. 1262/82". 9.Την απόφαση ΙΕ/5533/13/5/87 "Περί καθορισμού Στοιχείων Αξιολόγησης Τουριστικών Επενδύσεων, Κριτηρίων και Τρόπου Προσδιορισμού Επιχορήγησης Νόμ. 1262/82", αποφασίζουμε: Άρθρ.1.-Στα ΜΟΠ μπορούν να υπαχθούν: α)παραγωγικές επενδύσεις του μεταποιητικού τομέα, β)παραγωγικές επενδύσεις σύγχρονης τεχνολογίας του πρωτογενή τομέα και γ)επενδύσεις σε ξενοδοχειακές μονάδες και ξενώνες. Άρθρ.2.-1.Αιτήσεις που υποβάλλονται από 1.6.87 μέχρι 31.5.88 για υπαγωγή επενδυτικών σχεδίων στις διατάξεις του Νόμ. 1262/82, είναι επιλέξιμες για υπαγωγή στα ΜΟΠ, εφ' όσον πληρούν τα αναφερόμενα στο άρθρ. 4 της απόφασης αυτής κριτήρια και το ζητήσει με την αίτησή του ο επενδυτικός φορέας. 2.Επενδυτικές προτάσεις, που δεν έχουν ακόμη εισαχθεί στη Γνωμοδοτική Επιτροπή του Νόμ. 1262/82, μπορούν να εξετασθούν για υπαγωγή στα  ΜΟΠ, μετά από αίτηση του επενδυτικού φορέα, εφ' όσον πληρούν τα αναφερόμενα στο άρθρ. 4 κριτήρια και δεν έχει γίνει έναρξη της επένδυσης σύμφωνα με τα οριζόμενα στην παρ. 5 του άρθρ. 5 του 1262/82, όπως ισχύει. 3.Οι υποβαλλόμενες προτάσεις εξετάζονται από τις αρμόδιες Γνωμοδοτικές Επιτροπές του άρθρ. 8 του Νόμ. 1262/82, όπως ισχύει. Άρθρ.3.-1.Στις επιχειρήσεις, που πραγματοποιούν παραγωγικές επενδύσεις του άρθρ. 1 της απόφασης αυτής και υπάγονται στα ΜΟΠ χορηγείται πρόσθετη επιχορήγηση, πέραν των παρεχομένων κινήτρων με βάση τα κριτήρια του Νόμ. 1262/82, ως εξής:                               Πρόσθετη επιχορήγηση Περιοχή Νόμ.               (ποσοστιαίες μονάδες) 1262/82 Α' 10 Β' 10 Γ' 20 Δ' 20 Η παραπάνω επιχορήγηση παρέχεται στο κόστος της παραγωγικής επένδυσης ανεξάρτητα από το ύψος αυτής και σε καμία περίπτωση δεν μπορεί να υπερβαίνει συνολικά το όριο των 50 ποσοστιαίων μονάδων για τις περιοχές Α', Β' και το όριο των 60 ποσοστιαίων μονάδων γα τις περιοχές Γ', Δ'. Το ποσοστό επιδότησης επιτοκίου υπολογίζεται με βάση τα κριτήρια του Νόμ. 1262/82 (ΙΕ/5531/13.5.87, ΙΕ/5532/13.5.87 και ΙΕ/5533/13.5.87 αποφάσεις του Υπουργού Εθν. Οικονομίας) για το Τραπεζικό δάνειο που απαιτείται για την πραγματοποίηση της επένδυσης ανεξάρτητα από το ύψος αυτής. 2.Η ελάχιστη ίδια συμμετοχή του φορέα στην επενδυτική δαπάνη ορίζεται σε ποσοστό 20%. Διευκρινίζεται ότι για τον προσδιορισμό του ύψους της επιχορήγησης σύμφωνα με τις ΙΕ/5531/13.5.87, ΙΕ/5532/13.5.87 και ΙΕ/5533/13.5.87 αποφάσεις του Υπουργού Εθν. Οικονομίας στη βαθμολόγηση του κριτηρίου "βαθμός ίδιας συμμετοχής" λαμβάνονται υπόψη τα προβλεπόμενα στο Νόμ. 1262/82, όπως ισχύει, ελάχιστα όρια ίδιας συμμετοχής κατά περιοχή. Η ίδια συμμετοχή θα καταβάλλεται σε μετρητά και θ' αποτελεί μετοχικό κεφάλαιο της Εταιρείας. Στην ίδια συμμετοχή συμπεριλαμβάνεται και η αξία του απαραίτητου οικοπέδου. Για τις υφιστάμενες επιχ/σεις, εκτός από την αύξηση του μετοχικού κεφαλαίου με νέα μετρητά κεφάλαια, μπορούν να θεωρηθούν ως ίδια συμμετοχή τα υφιστάμενα αποθεματικά πλην του τακτικού, χωρίς αυτά να αποτελέσουν αύξηση του μετοχικού κεφαλαίου. Στην περίπτωση αυτή θα πρέπει η  επιχ/ση       να       έχει       αποδεδειγμένα           διαθέ(Μετά τη σελ. 838) Σελ. 839 Τεύχος Ι-43 Σελ. 65 Αναπτυξιακή και Βιομηχανική Πολιτική 13.Ξ.η.4 σιμα κεφάλαια και επάρκεια για τις ανάγκες της σε Μόνιμο Κεφάλαιο Κίνησης και να εξασφαλίζεται ένα υγιές χρηματοδοτικό σχήμα μετά την ολοκλήρωση της επένδυσης. Η δαπάνη της επένδυσης πέρα από την ίδια συμμετοχή και την επιχορήγηση του Δημοσίου καλύπτεται με δάνειο από το Ελληνικό Τραπεζικό Σύστημα ή Τράπεζες του εξωτερικού. Άρθρ.4.-1.Τα κριτήρια επιλογής των επενδυτικών προτάσεων για υπαγωγή στα ΜΟΠ αναφέρονται ιδίως: Στην ενίσχυση μονάδων υψηλής τεχνολογίας και στην εφαρμογή μεθόδων υψηλής τεχνολογίας σε παραδοσιακούς κλάδους. Στη συμβολή της επένδυσης στην οικονομική ολοκλήρωση της περιοχής του τόπου εγκατάστασής της. Στη συμβολή της επένδυσης στην αντιμετώπιση των διαρθρωτικών αδυναμιών του κλάδου στον οποίο εντάσσεται. Στην οργανική διασύνδεση της επένδυσης με την εθνική οικονομία. Στην καθαρή εξαγωγική επίδοση της επένδυσης. Στη δημιουργία και διατήρηση θέσεων εργασίας ιδιαίτερα σε περιοχές με αυξημένη ανεργία. Στην ισόρροπη περιφ/κή ανάπτυξη. Στο μέγεθος και το είδος της επένδυσης. Στην προώθηση της κοινής επιχειρηματικής δράσης (σε κοινοτικό επίπεδο). Ειδικότερα η πλήρωση ορισμένων από τα παραπάνω κριτήρια αποτελεί προϋπόθεση υπαγωγής στα ΜΟΠ όπως αναφέρεται παρακάτω. Τα υπόλοιπα, που είναι κυρίως ποιοτικά κριτήρια, τίθενται στην κρίση της Γνωμοδοτικής Επιτροπής. 2.Οι επενδύσεις του μεταποιητικού τομέα που χαρακτηρίζονται από τη Γενική Γραμματεία Έρευνας και Τεχνολογίας ως υψηλής Τεχνολογίας είναι επιλέξιμες για υπαγωγή στα ΜΟΠ. Οι λοιπές επενδύσεις του μεταποιητικού τομέα είναι επιλέξιμες για υπαγωγή στα ΜΟΠ εφόσον ικανοποιούν τουλάχιστον 3 από τα ακόλουθα 4 κριτήρια όπως αυτά αναφέρονται στην απόφαση ΙΕ/5532/13.5.87 του Υπουργού Εθνικής Οικονομίας. α)Το ποσοστό των χρησιμοποιουμένων τοπικών πρώτων και λοιπών υλών θα πρέπει να αντιπροσωπεύει τουλάχιστον το 60% του συνόλου. Σελ. 840 Τεύχος Ι-43 Σελ. 66 β)Το ποσοστό της προστιθέμενης αξίας ως προς την ακαθάριστη αξία παραγωγής στον κλάδο που εντάσσεται η επένδυση καθώς και της ίδιας της επένδυσης θα πρέπει να είναι τουλάχιστον 35%. γ)Οι καθαρές εισπράξεις από εξαγωγές (αφού αφαιρεθούν οι συναλλαγματικές δαπάνες για ROYALTIES κλπ.) ως προς τη συνολική αξία της παραγωγής θα πρέπει να υπερβαίνουν το 40%. δ)Ο Προϋπολογισμός του επενδυτικού σχεδίου θα πρέπει να υπερβαίνει τα 200 εκατ. δρχ. 3.Προκειμένου να επιλεγεί μία επένδυση του Πρωτογενή τομέα για υπαγωγή στα ΜΟΠ θα πρέπει να ικανοποιεί τα ακόλουθα δύο κριτήρια όπως αυτά αναφέρονται στην απόφαση ΙΕ/5531/13.5.87 του Υπουργού Εθνικής Οικονομίας. α)Η καθαρή εξαγωγική επίδοση θα πρέπει να υπερβαίνει το 60%. β)Ο προϋπολογισμός του επενδυτικού σχεδίου θα πρέπει να υπερβαίνει τα 50 εκατ. δρχ. 4.Τέλος, προκειμένου να επιλεγεί επένδυση σε ξενοδοχειακή μονάδα ή ξενώνα για υπαγωγή στα ΜΟΠ, θα πρέπει να ικανοποιεί τουλάχιστον τρία από τα ακόλουθα κριτήρια, όπως αυτά περιγράφονται στην απόφαση ΙΕ/5533/13/5/87 του Υπουργού Εθνικής Οικονομίας. α)Η επένδυση θα πρέπει να πραγματοποιείται σε ζώνη τουριστικής ανάπτυξης όπως αναφέρεται στην παραπάνω απόφαση ή σε Νομό που δεν περιλαμβάνει ζώνες τουριστικής ανάσχεσης ή ποιοτικής αναβάθμισης. β)Να αφορά μονάδα ΑΑ' ή Α' τάξης, σύμφωνα με την έγκριση του ΕΟΤ. γ)Να αφορά μονάδες που διαθέτουν εγκαταστάσεις εξυπηρέτησης ειδικών μορφών τουρισμού (θεραπευτικού, χειμερινού, και αθλητικού), και δ)Ο προϋπολογισμός του επενδυτικού σχεδίου θα πρέπει να υπερβαίνει τα 300 εκατ. δρχ. 13.Ξ.η.4 Αναπτυξιακή και Βιομηχανική Πολιτική Άρθρ.5.-1.Με αποφάσεις του Υπουργού Εθνικής Οικονομίας, και του κατά περίπτωση αρμόδιου Υπουργού που δημοσιεύονται σε περίληψη στην Εφημερίδα της Κυβερνήσεως, καθορίζονται οι υποχρεώσεις και τα δικαιώματα του Δημοσίου και των επενδυτών και ειδικότερα το ποσοστό της επιχορήγησης και επιδότησης επιτοκίου, οι όροι εκτέλεσης της συγκεκριμένης επένδυσης, ο τρόπος χρηματοδότησης και οι κυρώσεις σε βάρος του επενδυτή σε περίπτωση παράβασης των υποχρεώσεών του. 2.Οι παραπάνω αποφάσεις είναι δυνατό να τροποποιούνται με όμοια απόφαση που εκδίδεται ύστερα από γνώμη της προβλεπόμενης από το άρθρ. 8 του Νόμ. 1262/82, όπως ισχύει, Γνωμοδοτικής Επιτροπής μετά από αίτηση του επενδυτή. 3.Το Υπουργείο Εθνικής Οικονομίας μεριμνά για την προώθηση των επενδύσεων που έχουν εγκριθεί στην ΕΟΚ για ένταξη και συγχρηματοδότηση από τα ΜΟΠ. Άρθρ.6.-1.Ο έλεγχος της προόδου των επενδυτικών έργων και γενικότερα των επενδύσεων, ανεξάρτητα αν βρίσκονται σε εκτέλεση ή έχουν περατωθεί γίνεται από όργανα Ελέγχου, σύμφωνα με τα οριζόμενα στην παρ. 2 του άρθρ. 8 του Νόμ. 1262/1982, όπως ισχύει και τις ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. 2.Για την εκταμίευση και την καταβολή της επιχορήγησης καθώς και τα απαιτούμενα δικαιολογητικά έχουν ανάλογα εφαρμογή οι διατάξεις του Νόμ. 1262/1982, όπως ισχύει, και οι ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. Άρθρ.7.-Οι διατάξεις του Νόμ. 1262/1982, όπως ισχύει, έχουν εφαρμογή για τα λοιπά θέματα που δεν ρυθμίζονται στην απόφαση αυτή. Άρθρ.8.-Η ισχύς της απόφασης αυτής αρχίζει από 1.6.1987. Άρθρ.9.-Η απόφαση αυτή να δημοσιευθεί στην Εφημερίδα της Κυβερνήσεως. 